George Steiner

Beirniad llenyddol, ysgrifwr, academydd, a nofelydd o'r Unol Daleithiau o dras Awstriaidd-Iddewig, a gafodd ei eni a'i fagu yn Ffrainc, oedd **Francis George Steiner** (23 Ebrill 1929 – 3 Chwefror 2020). Mae ei waith yn ymdrin â'r berthynas rhwng llenyddiaeth a chymdeithas, iaith ac ieithyddiaeth, athroniaeth, ac hanes modern. Oherwydd ei feistrolaeth ar feysydd eang o wybodaeth, fe'i gelwir yn aml yn bolymath. Roedd ganddo werthfawrogiad traddodiadgarol o ganon y Gorllewin a bu'n lladd ar ddamcaniaethau beirniadol megis y Feirniadaeth Newydd, ôl-adeileddaeth, a dadadeiladaeth. Yn ogystal â'i gyfrolau academaidd, astudiaethau llenyddol, a chasgliadau o ysgrifau, cyhoeddodd Steiner un nofel fer a thair chyfrol o straeon byrion.

Ganed Francis George Steiner ym Mharis ar 23 Ebrill 1929. Iddewon a ymfudasant o Fienna yn 1924 oedd ei rieni, Elsie Steiner, Franzos gynt, a'r banciwr buddsoddiadau Frederick George Steiner o Awstria. Yn ôl ei hunangofiant *Errata*, cafodd genedigaeth George Steiner ei chynorthwyo gan Carl Weiss, yr un meddyg a saethodd y gwleidydd Americanaidd Huey Long yn 1935. Steiner oedd uwch-olygydd llyfrau *The New Yorker* o 1966 i 1997. Yn 1981 cyhoeddwyd ei nofel fer *The Portage to San Cristóbal of A.H.*, stori sydd yn dychmygu bywyd Adolf Hitler wedi iddo oroesi'r Ail Ryfel Byd.

Priododd George Steiner â Zara Alice Shakow yn 1955, a chawsant un mab, David, ac un ferch, Deborah. Bu farw yn ei gartref yng Nghaergrawnt yn 90 oed.

## Llyfryddiaeth ddethol 
### Beirniadaeth ac astudiaethau llenyddol ac ieithyddol 
* *Tolstoy or Dostoevsky: An Essay in the Old Criticism* (1959).
* *The Death of Tragedy* (Llundain: Faber and Faber, 1961).
* *Language and Silence* (1967).
* *Extraterritorial* (1971).
* *In Bluebeard’s Castle: Some Notes Towards the Redefinition of Culture* (1971).
* *After Babel: Aspects of Language and Translation* (1975).
* *On Difficulty, and Other Essays* (1978).
* *Martin Heidegger* (1979).
* *Antigones* (1984).
* *Real Presences* (1989).
* *Grammars of Creation* (1990). Cyfrol o'i ddarlithoedd Gifford a draddodai ym Mhrifysgol Glasgow.
* *No Passion Spent: Essays 1978–1995* (1996).

### Nofelau a straeon byrion 
* *Anno Domini* (1964).
* *The Portage to San Cristóbal of A.H.* (1981).
* *Proofs and Three Parables* (1992).
* *The Deeps of the Sea and Other Fiction* (1996).

### Hunangofiant at atgofion 
* *Errata: An Examined Life* (1997).
* *My Unwritten Books* (2008).

## Cyfeiriadau 
Categori:Genedigaethau 1929
Categori:Marwolaethau 2020
Categori:Beirniaid llenyddol Saesneg o'r Unol Daleithiau
Categori:Cyn-fyfyrwyr Coleg Balliol, Rhydychen
Categori:Cyn-fyfyrwyr Prifysgol Chicago
Categori:Cyn-fyfyrwyr Prifysgol Harvard
Categori:Hunangofianwyr yr 20fed ganrif o'r Unol Daleithiau
Categori:Hunangofianwyr Saesneg o'r Unol Daleithiau
Categori:Llenorion Iddewig o'r Unol Daleithiau
Categori:Llenorion straeon byrion yr 20fed ganrif o'r Unol Daleithiau
Categori:Llenorion straeon byrion Saesneg o'r Unol Daleithiau
Categori:Nofelwyr yr 20fed ganrif o'r Unol Daleithiau
Categori:Nofelwyr Saesneg o'r Unol Daleithiau
Categori:Pobl a aned ym Mharis
Categori:Pobl fu farw yng Nghaergrawnt
Categori:Ymfudwyr o Ffrainc i'r Unol Daleithiau
Categori:Ysgoheigion yr 20fed ganrif o'r Unol Daleithiau
Categori:Ysgolheigion Saesneg o'r Unol Daleithiau
Categori:Ysgrifwyr a thraethodwyr yr 20fed ganrif o'r Unol Daleithiau
Categori:Ysgrifwyr a thraethodwyr Saesneg o'r Unol Daleithiau
Categori:Prosiect WiciLlên